cyanic-selkie/wikianc huggingface dataset:
Ραϋμόνδος Ρογήρος της Φουά
Βιογραφία
Όταν ο πατέρας του και ο Αρνώ υποκόμης τού Καστελμπόν επιθύμησαν να ενώσουν τις κτήσεις τους, ο Ερμενγκόλ Η΄ κόμης τού Ουρζέλ και ο Μπερτράν ντε Βιγιεμύρ επίσκοπος τού Ουρζέλ είδαν αυτό ως απειλή και ξεκίνησαν πόλεμο. Ο κόμης της Φουά και ο Αρνώ υπερκεράστηκαν και αιχμαλωτίστηκαν από τον Φεβρουάριο ως τον Σεπτέμβριο τού 1203. Τότε παρενέβη ο Πέτρος Β΄ της Αραγωνίας και ζήτησε χάρη γι' αυτούς, καθώς τους ήθελε στη διαμάχη του με τον Λανγκεντόκ και την κατάκτησή του. Ακόμη ο Πέτρος Β΄ έδωσε ως φέουδο τα κάστρα Τρεντόν και Κεριγκού το 1209 στον Ραϋμόνδο-Ρογήρο, αφού τού είχε δώσει το 1203 διάφορες κυριότητες στην Καταλωνία.
Ο Ραϋμόνδος-Ρογήρος ήταν στενός συγγενής τού Ραϋμόνδου ΣΤ΄ κόμη της Τουλούζης και ένας αφοσιωμένος σύμμαχος. Ήταν διάσημος για την στρατηγικότητά του, την ιπποσύνη του, την πίστη του και την αφοσίωσή του στην haute couture (ακριβή μόδα). Εκτός από προστάτης των τροβαδούρων, ήταν στιχουργός ο ίδιος. Αν και ο ίδιος δεν ήταν οπαδός των Καθαρών, αρκετοί συγγενείς του ήταν. Μάλιστα η σύζυγός του Φιλίππα έγινε μία parfaite (διδάσκαλος), αφού έλαβε το consolamentum (βάπτισμα) στο Φανζώ το 1204. Ο Ραϋμόνδος Ρογήρος ήταν μεγάλος ρήτορας και παρακολούθησε τη Δ΄ Σύνοδο τού Λατερανού το 1215 για να υποστηρίξει τον Ραϋμόνδο ΣΤ΄ εμπρός στον πάπα Ιννοκέντιο Γ΄ και τη Σύνοδο. Κατηγορήθηκε και ο ίδιος, ότι είχε σκοτώσει ιερείς και δεν το αρνήθηκε· αντίθετα, είπε στον πάπα, ότι λυπάται που δεν είχε σκοτώσει και άλλους.
Οικογένεια
Νυμφεύτηκε τη Φιλίππα δε Μονκάδα και είχε τέκνα:
Πηγές
Κατηγορία:Οίκος της Φουά
Γενικές εκλογές της Γουινέας-Μπισσάου (2014)
Γενικές εκλογές διεξήχθησαν στη Γουινέα-Μπισσάου στις 13 Απριλίου 2014, με τον δεύτερο γύρο των προεδρικών εκλογών να διεξάγεται στις 18 Μαΐου. Εξαιτίας λογιστικών προβλημάτων και καθυστερήσεων, οι εκλογές αναβλήθηκαν κατ' επανάληψη, καθώς η αρχική ημερομηνία διεξαγωγής τους είχε οριστεί για τις 24 Νοεμβρίου 2013 και εν συνεχεία για τις 16 Μαρτίου 2014. Νικητής των προεδρικών εκλογών ανακηρύχθηκε, έπειτα από τη διεξαγωγή και του δεύτερου γύρου ο Ζοζέ Μάριο Βαζ.
Πλαίσιο
Οι εκλογές ήταν το επακόλουθο ενός στρατιωτικού πραξικοπήματος, που σημειώθηκε το 2012 και είχε ως αποτέλεσμα ο δεύτερος γύρος των προεδρικών εκλογών εκείνης της χρονιάς να μην γίνει ποτέ. Στις 26 Φεβρουαρίου 2014 το Συμβούλιο Ασφαλείας των Ηνωμένων Εθνών παρότρυνε τη μεταβατική κυβέρνηση της Γουινέας-Μπισσάου να συμμορφωθεί με τις εξαγγελίες για διεξαγωγή εκλογών, απειλώντας με κυρώσεις όσους αντιτίθενται στη συνταγματική τάξη.
Λίγες εβδομάδες προτού διεξαχθούν οι εκλογές πέθανε ο πρώην πρόεδρος Κούμπα Ιαλά.
Την ημέρα της διεξαγωγής του τελικού γύρου των προεδρικών εκλογών, καταγγέλθηκαν περιστατικά παρενόχλησης σε βάρος υποστηρικτών του Ζοζέ Μάριο Βαζ, ο οποίος προηγήθηκε στον πρώτο γύρο.
Υποψήφιοι και κόμματα
Επιβεβαιώθηκε η συμμετοχή 13 υποψηφίων για τις προεδρικές εκλογές με απόφαση του Ανωτάτου Δικαστηρίου, ενώ απέρριψε τις αιτήσεις 8 υποψηφίων.
Το Δικαστήριο ενέκρινε τη συμμετοχή 15 κομμάτων στις εκλογές για τα μέλη της Εθνοσυνέλευσης, ωστόσο απέρριψε τις αιτήσεις άλλων 7 κομμάτων: του Εθνικού Αφρικανικού Κογκρέσου, του Πολιτικού Φόρουμ της Γουινέας-Σοσιαλδημοκρατία, του Δημοκρατικού Κόμματος Ανάπτυξης, του Δημοκρατικού Κινήματος της Γουινέας, της Πατριωτικής Κίνησης, του Συνδέσμου της Γουινέας για την Οικολογική Προστασία και του Κόμματος για Δημοκρατία, Ανάπτυξη και Ιθαγένεια.
Αποτελέσματα
Στον πρώτο γύρο των προεδρικών εκλογών δεν κατέστη δυνατό να αναδειχθεί νικητής και στο δεύτερο γύρο αναμετρήθηκαν ο πρώην υπουργός Οικονομικών Ζοζέ Μάριο Βαζ, ο οποίος προηγήθηκε με 40,8%, με τον Νούνο Γκόμες Ναμπιάμ, που πήρε 24,7% των ψήφων στον πρώτο γύρο, υποστηριζόμενος από το στρατό. Νικητής ανακηρύχθηκε ο Βαζ στις 20 Μαρτίου, με ποσοστό 61,9% έναντι 38,1 για τον Ναμπιάμ.
Νύχι
Το νύχι είναι μια κερατοειδής απόφυση που βρίσκεται στην άκρη των δακτύλων των περισσότερων ζώων. Τα νύχια αποτελούνται από μια σκληρή πρωτεΐνη, την κερατίνη. Τα νύχια στους ανθρώπους, τα πρωτεύοντα και μερικά άλλα θηλαστικά βρίσκονται στη ραχιαία επιφάνεια των δακτύλων. Στα υπόλοιπα θηλαστικά, τα ερπετά και τα πτηνά τα νύχια είναι μυτερά και καμπυλωτά. Παρόμοια εξαρτήματα βρίσκονται στην άκρη των ποδιών των εντόμων ή ταρσό, τα οποία αγκιστρώνουν στην επιφάνεια στην οποία το έντομο περπατά.
Χαουμέια
Η Χαουμέια (αγγλικά: Haumea, IPA:, επίσημη ονομασία (136108) Χαουμέια, σύμβολο: ), γνωστή παλιότερα και με την προσωρινή ονομασία 2003 ΕL61, είναι πλανήτης νάνος που βρίσκεται στη Ζώνη του Κάιπερ και έχει μάζα το ένα τρίτο αυτής του Πλούτωνα. Έχει δύο δορυφόρους, υψηλή λευκαύγεια, περίπου 0,7 και γρήγορη περιστροφή, των οποίων αιτία είναι μια σύγκρουση με ένα άλλο αντικείμενο, που δημιούργησε την οικογένεια σύγκρουσής της. Ανακαλύφθηκε το 2004, αλλά υπάρχει διαμάχη ως προς το ποιος την ανακάλυψε. Στις 17 Σεπτεμβρίου 2008 ταξινομήθηκε ως πλανήτης νάνος και πήρε το όνομα Χαουμέια.
Όνομα
Μέχρι να αποκτήσει επίσημο όνομα, η Χαουμέια είχε πάρει το παρατσούκλι Santa από την ομάδα του Τεχνολογικού Ινστιτούτου της Καλιφόρνια («Καλτέκ») που την ανακάλυψε, γιατί η εν λόγω ανακάλυψη έγινε λίγο μετά τα Χριστούγεννα, στις 28 Δεκεμβρίου 2004. Τον Σεπτέμβριο του 2006 η ομάδα υπέβαλλε προτάσεις για το επίσημο όνομα, με βάση τις κοινά αποδεκτές αρχές ονοματολογίας ουρανίων σωμάτων που έχει θεσπίσει η Διεθνής Αστρονομική Ένωση. Τα ονόματα προέρχονταν από τη μυθολογία της Χαβάης, τόσο για τον πλανήτη, όσο και για τους δορυφόρους του, ώστε να αποταθεί φόρος τιμής στο νησί όπου έγινε η ανακάλυψη.
Διαμάχη ανακάλυψης
Ο Χοσέ Λουίς Οπτίζ Μορένο (Xosé Luis Optiz Moreno) και η ομάδα του ανήγγειλαν την ανακάλυψή της στις 25 Ιουλίου 2005, ξανακοιτάζοντας εικόνες οι οποίες είχαν παρθεί τις 7 Μαρτίου 2003. Η ομάδα του Καλτέκ, αποτελούμενη από τους Μάικλ Μπράουν, Τσαντ Τρουχίλο και Ντέιβιντ Ραντίνοβιτς, το παρατηρούσε για μισό χρόνο αλλά δε δημοσιοποίησε τα στοιχεία. Η ομάδα αρχικά υποστήριξε τον Οπτίζ και την ομάδα του, αλλά μετά απέσυραν την υποστήριξη τους πιστεύοντας πως ο Οπτίζ είχε χρησιμοποιήσει τα στοιχεία τους, τα οποία ήταν προσβάσιμα στο ίντερνετ. Αν και ο Οπτίζ παραδέχτηκε ότι τα είχε δει, αρνήθηκε ότι υπήρχε απάτη, καθώς υποστήριξε ότι χρησιμοποίησε τα στοιχεία του Μπράουν απλώς για να επιβεβαιώσει τη δική του ανακάλυψη. Όμως η ανακάλυψη αποδόθηκε στον Οπτίζ και στην ομάδα του, γιατί ανέφερε περισσότερα στοιχεία. Αργότερα η ομάδα του Μπράουν ανακοίνωσε την ανακάλυψη του πλανήτη νάνου Έρις πριν τη προκαθορισμένη ημερομηνία για να αποφευχθούν διαμάχες.
Φυσικά χαρακτηριστικά
230px|μικρογραφία|αριστερά|Ο Άρης, ο Ερμής, η Σελήνη, ο Πλούτωνας και η Χαουμέια. Η Χαουμέια είναι ένα μεγάλο, επίμηκες μεταποσειδώνιο αντικείμενο. Η μάζα της υπολογίζεται ότι είναι 4,2×1021 κιλά, δηλαδή το 28% της μάζας του Πλούτωνα. Η διαστάσεις της είναι 1960×1520×995 χιλιόμετρα και είναι μεγαλύτερη από τα 90377 Σέντνα, 50000 Κουάοαρ, 90482 Όρκος και 20000 Βαρούνα. Περιστρέφεται σε 3,9 ώρες, έχει πυκνότητα 2,6 με 3,3 g/cm³ και έχει λεπτό στρώμα πάγου στο εξωτερικό της, με βραχώδη πυρήνα. Παρότι ο, αντίστοιχος σε μορφολογία, Πλούτωνας έχει παχύ στρώμα πάγου, μεγάλο τμήμα του πάγου που κάλυπτε τη Χαουμέια μπορεί να αποκολλήθηκε λόγω μιας τεράστιας σύγκρουσης, η οποία δημιούργησε και τους δορυφόρους της.
Επιφάνεια
Η επιφάνεια της Χαουμέια αποτελείται σε ποσοστό 65%-80% από καθαρό πάγο ενώ το υπόλοιπο αποτελείται από άγνωστο υλικό και κρυσταλλικό πάγο.
Τροχιά
μικρογραφία|αριστερά|300px|Η τροχιά της Χαουμέιας (κίτρινο), του [[Πλούτωνας (πλανήτης νάνος)|Πλούτωνα (κόκκινο) και του Ποσειδώνα (γκρι) ]] Η Χαουμέια είναι ένα κλασσικό αντικείμενο της Ζώνης του Κάιπερ με κλίση προς την εκλειπτική 28°, περιήλιο 35 ΑΜ και περίοδο περιφοράς 283 χρόνια. Πέρασε από το αφήλιό του το 1992 και τώρα βρίσκεται σε απόσταση 50 ΑΜ από τον Ήλιο.
Η Χαουμέια έχει μεγαλύτερη εκκεντρότητα από τα άλλα μέλη της οικογένειάς της. Αυτό μπορεί να οφείλεται στη χαλαρή τροχιακή αντήχηση 7:12 με τον Ποσειδώνα, η οποία αλλάζει σταδιακά την αρχική τροχιά του αντικειμένου εξαιτίας του φαινομένου Κοζάι.
Με οπτικό μέγεθος 17,3, η Χαουμέια είναι το τρίτο λαμπρότερο μεταποσειδώνιο αντικείμενο μετά τον Πλούτωνα και τον Μακεμάκε και παρατηρείται εύκολα από μεγάλα τηλεσκόπια ερασιτεχνών αστρονόμων. Όμως, καθώς τα περισσότερα σώματα του ηλιακού συστήματος περνούν από την εκλειπτική, οι περισσότερες έρευνες επικεντρώθηκαν σε αυτήν την περιοχή και αφότου η εκλειπτική είχε εξερευνηθεί αρκετά άρχισαν έρευνες για σώματα, τα οποία έχουν πιο ακραίες τροχιές και μικρότερη ταχύτητα περιφοράς. Τότε ανακαλύφθηκε και η Χαουμέια.
Δακτύλιοι
Παρατηρώντας από 12 διαφορετικά τηλεσκόπια στην Ευρώπη την απόκρυψη του αστέρα URAT1 533–182543 από τη Χαουμέια ερευνητές ανακάλυψαν ότι η Χαουμέια πέρα από 2 δορυφόρους διέθετε και ένα δακτύλιο από σκόνη και θραύσματα. Σύμφωνα με τους ερευνητές ο δακτύλιος έχει διαστάσεις : πλάτος: 70 χιλιόμετρα (43.5 μίλια), ακτίνα: 2.287 χιλιόμετρα (1.421 μίλια).
Δορυφόροι
220px|left|thumb|Καλλιτεχνική αναπαράσταση της Χαουμέια, με τους δορυφόρους της, Χιιάκα και Ναμάκα
Χιιάκα
Είναι ο μεγαλύτερος δορυφόρος της Χαουμέια και είχε το παρατσούκλι "Rudolph" πριν αποκτήσει το επίσημο όνομά του. Περιφέρεται 49.880 χιλιόμετρα από τη Χαουμέια σε 49 ημέρες. Το μέγεθός του είναι περίπου 310 χιλιόμετρα. Η επιφάνειά του αποτελείται από πάγο.
Εξωτερικοί σύνδεσμοι
Κατηγορία:Πλανήτες Νάνοι του Ηλιακού Συστήματος Κατηγορία:Μεταποσειδώνια αντικείμενα Κατηγορία:Χαουμεειδή αντικείμενα
Δήμος Επιδαύρου
μικρογραφία|[[Αρχαίο θέατρο Επιδαύρου|Αρχαίο Θέατρο Επιδαύρου]] Ο Δήμος Επιδαύρου είναι Δήμος της Περιφέρειας Πελοποννήσου, που συστάθηκε το 2010 με το Πρόγραμμα «Καλλικράτης» και λειτουργεί από 01-01-2011. Δημιουργήθηκε από την συνένωση 2 προϋπαρχόντων Δήμων, που λειτούργησαν από 01-01-1999, μέχρι 31-12-2010 και είχαν δημιουργηθεί το 1997, με το Σχέδιο «Καποδίστριας». Οι Δήμοι αυτοί ήταν, ο Δήμος Ασκληπιείου και ο Δήμος Επιδαύρου, οι οποίοι στη συνέχεια μετατράπηκαν σε Δημοτικές Ενότητες. Έδρα του διευρυμένου Δήμου Επιδαύρου, ορίσθηκε το Ασκληπιείο Επιδαύρου και ιστορική έδρα η Αρχαία Επίδαυρος (Παλαιά Επίδαυρος). Με το ΦΕΚ 91Α - 05/08/2015, η έδρα μεταφέρθηκε στο Λυγουριό.
Από την αρχαία πόλη Επίδαυρος, διασώζονται λιγοστά ερείπια και το θέατρο της, το οποίο χρησιμοποιείται την καλοκαιρινή περίοδο, ως χώρος του Φεστιβάλ Επιδαύρου. Σημαντικότερα αξιοθέατα του Δήμου είναι το Αρχαίο θέατρο Επιδαύρου, το οποίο είναι από τα καλύτερα σωζόμενα αρχαία θέατρα στον ελλαδικό χώρο, διάσημο για την εξαιρετική ακουστική του και το Μικρό Θέατρο Επιδαύρου που βρίσκεται στην Αρχαία Επίδαυρο (Παλαιά Επίδαυρο).
Γέφυρα του Αρκαδικού
Στον Δήμο Επιδαύρου βρίσκεται η αρχαιότερη διατηρημένη μονότοξη γέφυρα της Ευρώπης κοντά στο χωρίο Αρκαδικό στο δρόμο που ενώνει το Ναύπλιο με την Επίδαυρο η οποία χρονολογείται από τον 13ο προ χριστού αιώνα. Την έχτισαν Μυκηναίοι τεχνίτες με την κυκλώπεια μέθοδο κατασκευής που δεν απαιτούσε συνδετικό υλικό. Η γέφυρα έχει μήκος 22 μέτρα πλάτος 5,6 μέτρα και υψώνεται 4 μέτρα από τη γη και είχε κατασκευαστεί για να ενώνει την Επίδαυρο με τις Μυκήνες και την Αρχαία Τίρυνθα.
Δημοτικές Υπηρεσίες
Το Δημαρχείο Επιδαύρου και οι κεντρικές υπηρεσίες του Δήμου στεγάζονται στο Δημαρχιακό Μέγαρο στο Λυγουριό, επί της πλατείας Καραϊσκάκη. Στο Δημαρχείο πρώην Δήμου Επιδαύρου, στην Αρχαία Επίδαυρο (Παλαιά Επίδαυρο), στεγάζονται οι Δημοτικές Υπηρεσίες Δημοτικής Ενότητας Επιδαύρου, η Δημοτική Επιχείρηση Ύδρευσης Αποχέτευσης Επιδαύρου και το Δημοτικό Λιμενικό Ταμείο Επιδαύρου. Επίσης λειτουργούν Κέντρα Εξυπηρέτησης Πολιτών, στο Λυγουριό (ισόγειο Δημαρχείου) και στη Νέα Επίδαυρο.
Χάρτης
<mapframe latitude="37.613687" longitude="23.021851" zoom="11" width="1000" height="300" align="center" />
Κατηγορία:Δήμοι της Περιφέρειας Πελοποννήσου Κατηγορία:Δήμοι του νομού Αργολίδας
Άγγελος Χαριστέας
Ο Άγγελος Χαριστέας (Στρυμωνικό Σερρών, 9 Φεβρουαρίου 1980) είναι Έλληνας πρώην διεθνής ποδοσφαιριστής και νυν στέλεχος του Άρη Θεσσαλονίκης.
Στρυμών και Άρης Θεσσαλονίκης
Ξεκίνησε τη καριέρα του από τη τοπική ομάδα του Στρυμωνικού, τον Πολιτιστικό Αθλητικό Σύλλογο «Στρυμών», από όπου μεταπήδησε στον Άρη Θεσσαλονίκης το 1997. Τον Ιανουάριο του 1998 δόθηκε δανεικός στον Αθηναϊκό για έξι μήνες. Με την επιστροφή του στην ομάδα της Θεσσαλονίκης την ίδια χρονιά, του δόθηκαν αρκετές ευκαιρίες και συνέχισε τη καριέρα του στον Άρη μέχρι και το 2002, με το ενδιαφέρον αρκετών ευρωπαϊκών ομάδων να εκδηλώνεται πολλαπλές φορές.
Βέρντερ Βρέμης
Το 2002, η Βέρντερ Βρέμης τον απέκτησε με περιπετειώδη τρόπο, καθώς οι διαπραγματεύσεις της μετεγγραφής του έγιναν από τον τότε πρόεδρο του Άρη, Ιωάννη Ζαχουδάνη και παρόλο που οι δύο πλευρές συμφώνησαν τη μετακίνηση του Χαριστέα στη γερμανική ομάδα, λόγω αγνώστων επιπλοκών, η ΠΑΕ Άρης ουδέποτε συγκέντρωσε τα κέρδη της μετεγγραφής. Από το 2002 έως το 2005 αγωνίστηκε με τη γερμανική ομάδα σε 66 αγώνες, σκόραρε 18 τέρματα και κατέκτησε ένα νταμπλ.
Άγιαξ
Το 2005 μετακόμισε στην Ολλανδία και στον Άγιαξ, όπου τη πρώτη του χρονιά είχε θετικές εμφανίσεις, σημειώνοντας οκτώ τέρματα. Ωστόσο την επόμενη χρονιά παραγκωνίστηκε και βρέθηκε εκτός πλάνων του τότε προπονητή Χενκ Τεν Κάτε, με αποτέλεσμα να αποχωρήσει, συμμετέχοντας συνολικά σε 31 αγώνες πρωταθλήματος και δώδεκα τέρματα.
Φέγενορντ
Η περίοδος 2006-07 βρήκε τον Χαριστέα στην επίσης ολλανδική Φέγενορντ, όπου ολοκλήρωσε τη χρόνια σημειώνοντας συνολικά 10 τέρματα.
Νυρεμβέργη
Το 2007 συμφώνησε να συνεχίσει την καριέρα του στη γερμανική Νυρεμβέργη, με το συνολικό κόστος της μετεγγραφής του να αγγίζει τα 2,5 εκατομμύρια ευρώ. Το 2009, έκανε ένα σύντομο πέρασμα ως δανεικός από την επίσης γερμανική Μπάγερ Λεβερκούζεν με την οποία συμμετείχε σε 13 αγώνες, συμμετέχοντας στον τελικό κυπέλλου με αντίπαλο την πρώην ομάδα του Βέρντερ Βρέμης.
Αρλ Αβινιόν
Τον Αύγουστο του 2010, υπέγραψε μονοετές συμβόλαιο με τη γαλλική Αρλ Αβινιόν, νεοφώτιστη στο Σαμπιονά, όπου βρήκε τον Άγγελο Μπασινά, πρώην συμπαίκτη του στην εθνική ομάδα της Ελλάδας. Η συνεργασία του με τη γαλλική ομάδα έλαβε τέλος στις 28 Νοεμβρίου 2010.
Σάλκε
Τον Ιανουάριο του 2011, υπέγραψε συμβόλαιο με τη γερμανική Σάλκε, στην οποία αγωνίστηκε μέχρι το τέλος της περιόδου 2010-11, κατακτώντας το κύπελλο Γερμανίας και φτάνοντας μέχρι την ημιτελική φάση του Champions League. Στην παρθενική του συμμετοχή με τη Σάλκε κατάφερε να σκοράρει το νικητήριο τέρμα απέναντι στην Άιντραχτ Φρανκφούρτης.
Παναιτωλικός
Την περίοδο 2011-12, επέστρεψε στην Ελλάδα και αγωνίστηκε στον Παναιτωλικό, υπογράφοντας στις 27 Ιουλίου 2011 μονοετές συμβόλαιο.
Αλ Νασρ
Στα τέλη Φεβρουαρίου 2013 υπέγραψε με την ομάδα των Ηνωμένων Αραβικών Εμιράτων, Αλ Νασρ, έναντι 500.000 ευρώ για τέσσερις μήνες, γνωρίζοντας θερμή υποδοχή από τους φιλάθλους της ομάδας κατά την άφιξή του στο αεροδρόμιο. Αυτή ήταν και η τελευταία του ομάδα πριν αποσυρθεί από την ενεργό δράση.
Διεθνής καριέρα
Το ντεμπούτο του με την Ελλάδα πραγματοποιήθηκε στις 28 Φεβρουαρίου 2001 στη φιλική αναμέτρηση εναντίον της Ρωσίας που διεξήχθη στο Ηράκλειο Κρήτης (3-3), όπου σημείωσε τα δύο από τα τρία τέρματα της ελληνικής ομάδας, υπό την καθοδήγηση του Βασίλη Δανιήλ.
Υπήρξε βασικότατο στέλεχος της Ελλάδας στην προκριματική φάση του Euro 2004, σημειώνοντας το νικητήριο τέρμα στην εντός έδρας αναμέτρηση εναντίον της Ουκρανίας (1-0).
Στην τελική φάση της διοργάνωσης στην Πορτογαλία και τη θριαμβευτική πορεία που ακολούθησε, αγωνίστηκε και στους έξι αγώνες που έδωσε η ελληνική ομάδα. Τα τρία τέρματα που σημείωσε απέναντι σε ισχυρές ομάδες - φαβορί (στη φάση των ομίλων με την Ισπανία, στα προημιτελικά με τη Γαλλία και στον τελικό με την Πορτογαλία ) βοήθησαν την Ελλάδα να κατακτήσει τον τίτλο, αλλά οδήγησαν και τον ίδιο να αποκτήσει φήμη και αναγνώριση ως ένας από τους σημαντικότερους Έλληνες ποδοσφαιριστές όλων των εποχών.
Με το εθνόσημο αγωνίστηκε από το 2001 μέχρι το 2011 και ήταν σχεδόν πάντα στις βασικές επιλογές για την ενδεκάδα, επί θητείας Ότο Ρεχάγκελ. Αγωνίστηκε επίσης στο Euro 2008, όπου σημείωσε το μοναδικό τέρμα της Ελλάδας στη διοργάνωση απέναντι στη μετέπειτα τροπαιούχο Ισπανία, καθώς και στον εναρκτήριο αγώνα με τη Νότια Κορέα στο Μουντιάλ 2010 που διεξήχθη στη Νότια Αφρική.
Προσωπική ζωή
Από το 2005 είναι παντρεμένος με τη Βαρβάρα Χαριστέα και έχουν αποκτήσει δύο κόρες: την Καλλιόπη (γενν. 2010) και την Ελένη (γενν. 2015).
Απαγορευτική αρχή του Πάουλι
Η απαγορευτική αρχή του Πάουλι είναι μια από τις σημαντικότερες αρχές της κβαντικής μηχανικής και της σύγχρονης ατομικής θεωρίας· διατυπώθηκε το 1925 από τον αυστριακό φυσικό Βόλφγκανγκ Πάουλι (Wolfgang Pauli). Σύμφωνα με αυτή, είναι αδύνατο να υπάρξουν στο ίδιο άτομο ή σύμπλεγμα ατόμων πάνω από δύο ηλεκτρόνια στην ίδια ενεργειακή στάθμη. Επιπλέον, αν δύο ηλεκτρόνια βρίσκονται στην ίδια ενεργειακή στάθμη υποχρεωτικά έχουν αντίθετο σπιν. Με την έννοια συμπλεγμα ατόμων εννοείται το σύνολο των ατόμων στο οποίο ανήκουν από κοινού κάποια ηλεκτρόνια, όπως στο μόριο και το μεταλλικό πλέγμα.
Η ανακάλυψη αυτή υπήρξε αρκετά σημαντική καθώς επέτρεψε την εξήγηση φαινομένων που δεν μπορούσαν να εξηγηθούν από την κλασική μηχανική. Επίσης εξηγεί τη δομή των ηλεκτρονικών στιβάδων, το οποίο αποτελεί μία από τις βάσεις για το σχηματισμό του Περιοδικού πίνακα.
Η αρχή αυτή για ένα άτομο ισοδυναμεί με την πρόταση ότι σε κάθε ηλεκτρόνιο αντιστοιχεί ακριβώς μία τετράδα κβαντικών αριθμών n, l, ml, ms. Η απαγορευτική αρχή του Πάουλι καθορίζει δηλαδή οτι σε κάθε ατομικό τροχιακό μπορούν να τοποθετηθούν εως 2 ηλεκτρόνια με αντιπαράλληλα spin. Επίσης καθορίζει τον μέγιστο αριθμό ηλεκτρονίων που μπορούν να τοποθετηθούν σε μια στιβάδα και σε μια υποστιβάδα. Μαζί με τον κανόνα του Hund και την αρχή της ελάχιστης ενέργειας αποτελεί τη βάση της ηλεκτρονιακής δομής των ατόμων.
Παραπομπές
Κατηγορία:Ατομική φυσική Αρχή Παουλι Κατηγορία:Θεμελιώδεις έννοιες της φυσικής Κατηγορία:Χημικός δεσμός
Θεώρημα του Έρενφεστ
Το Θεώρημα του Έρενφεστ (Ehrenfest) είναι θεώρημα της κβαντικής μηχανικής και ονομάστηκε έτσι, επειδή διατυπώθηκε από τον φυσικό και μαθηματικό Πάουλ Έρενφεστ.
Απόδειξη του θεωρήματος Έρενφεστ
Η μέση τιμή ενός μεγέθους Â σε ένα σύστημα με Χαμιλτονιανή Ĥ και κυματοσυνάρτηση Ψ ισούται με:
Έχουμε λοιπόν: Από την εξίσωση Schrodinger έχουμε ότι: Επίσης παίρνοντας την συζυγή σχέση έχουμε: Επίσης είναι προφανές ότι: Αντικαθιστώντας στην αρχική, έχουμε:
Και καταλήγουμε στην: ο.έ.δ.
Εφαρμ
Και τελικά καταλήγουμε στην:
Εφαρμογή για την ορμή px
Η εφαρμογή στην ορμή μας δίνει με παρόμοιους συλλογισμούς την:
Κρατικός Αερολιμένας Αλεξανδρούπολης «Δημόκριτος»
Ο Κρατικός Αερολιμένας Αλεξανδρούπολης «Δημόκριτος» (συντομογραφία IATA: AXD, ICAO: LGAL, ΥΠΑ: ΚΑΑΛΔ) βρίσκεται σε απόσταση 7 χλμ από το κέντρο της Αλεξανδρούπολης, πρωτεύουσας του Νομού Έβρου. Η πρόσβαση στο αεροδρόμιο, γίνεται μέσω της Ευρωπαϊκής Οδού 90 (Ε90) που συνδέει την Ελλάδα με την Τουρκία. Μελλοντικά θα υπάρχει πρόσβαση και μέσω της Εγνατίας Οδού.
Είναι ένα μέσης δυναμικότητας αεροδρόμιο, σε σχέση με τη διενέργεια πτήσεων και τη διακίνηση επιβατών. Ακολουθώντας την δυναμική ανάπτυξη της περιοχής, προβλέπεται στο μέλλον και η ραγδαία ανάπτυξη του αερολιμένα.
Ιστορικό
Ο Αερολιμένας ιδρύθηκε το 1944. Το 1955 ανακηρύχθηκε «Διεθνής», ενώ το 1975 κατασκευάστηκε η υπάρχουσα υποδομή σε κτήρια και διάδρομο.
Το 1992, το αεροδρόμιο έλαβε το προσωνύμιο «Δημόκριτος», προς τιμήν του αρχαίου Ατομικού αρχαίου φιλοσόφου Δημόκριτου, που γεννήθηκε στα Άβδηρα της Θράκης και συγκεκριμένα στον Νομό Ξάνθης.
Εγκαταστάσεις - Υποδομές
Οι νέες κτιριακές του εγκαταστάσεις μετά την επέκταση που θα ολοκληρώθηκε το 2011, καλύπτουν επιφάνεια μεγαλύτερη των 8.500 τ.μ., ενώ στη 3η φάση της ολοκλήρωσης, βρίσκεται και ο νέος Πύργος Ελέγχου του αερολιμένα.
Ο αερολιμένας διαθέτει επιβατικό αεροσταθμό, κτήριο διοικήσεως, πύργο ελέγχου καθώς και πυροσβεστικό σταθμό. Ο αερολιμένας ανήκει στην έβδομη κατηγορία πυρασφάλειας. Ο χώρος στάθμευσης των αεροσκαφών έχει χωρητικότητα τεσσάρων μεσαίου τύπου αεροσκαφών.
Απόπειρα πραξικοπήματος στην Τουρκία 2016
Στις 11:42 της 16ης Ιουλίου 2016, ένα ελικόπτερο τύπου Black Hawk της Τουρκικής Πολεμικής Αεροπορίας έστειλε σήμα κινδύνου και ζήτησε άδεια προσγείωσης στο αεροδρόμιο από την Υπηρεσία Πολιτικής Αεροπορίας. Το ελικόπτερο προσγειώθηκε οκτώ λεπτά αργότερα, στις 11:50, και οι επιβαίνοντες του ήταν 8 στρατιωτικοί που συμμετείχαν στην απόπειρα πραξικοπήματος στην Τουρκία τη προηγούμενη μέρα. Δύο F-16 της Ελληνικής Πολεμικής Αεροπορίας παρακολούθησαν και συνόδευσαν το ελικόπτερο έως το αεροδρόμιο, ενώ οι 8 τούρκοι αξιωματικοί συνελήφθησαν από την αστυνομία, και μεταφέρθηκαν στο αστυνομικό τμήμα. Κατηγορήθηκαν για παράνομη είσοδο στην χώρα. Ακόμη, οι επτά από αυτούς, έλαβαν κατηγορίες για διάπραξη παράνομης πτήσης, ενώ ο όγδοος που ήταν ο πιλότος, κατηγορήθηκε για εκτέλεση παράνομης πτήσης. Όλοι τους αιτήθηκαν άσυλο στην Ελλάδα. Τη νύχτα της ίδιας μέρας, λίγο μετά τις 23:00, ένα ακόμη τουρκικό ελικόπτερο Black Hawk προσγειώθηκε στο αεροδρόμιο, μεταφέροντας πλήρωμα για την παραλαβή του πρώτου ελικοπτέρου. Μετά τον έλεγχο του πρώτου ελικοπτέρου, τα δύο τουρκικά ελικόπτερα επέστρεψαν στη βάση τους το πρωί της επόμενης μέρας.
Παραπομπές
Αεροδρόμιο Κατηγορία:Αεροδρόμια στην Ελλάδα Κατηγορία:Κρατικοί Αερολιμένες διεθνών συγκοινωνιών
Κίκονες
Ο Ηρόδοτος κάνει επίσης λόγο για τους Κίκονες, αναφέροντάς τους ως έθνος που (κατά τον 5ο αιώνα π.Χ.) κατοικούσε στην παραθαλάσσια ζώνη δυτικά των εκβολών του Έβρου, όπου βρίσκονταν οι πόλεις Σούλη και Ζώνη. Εκεί προσορμίσθηκε ο στόλος του Ξέρξη όταν αυτός απαριθμούσε τους πεζούς του στον Δορίσκο. Σύμφωνα με τον Ηρόδοτο, οι Κίκονες ακολούθησαν τον Ξέρξη στην εκστρατεία του κατά της Ελλάδας.
Οι Κίκονες αναφέρονται και στις Μεταμορφώσεις του Οβιδίου, συγκεκριμένα στο έκτο (VI) βιβλίο τους, όταν ο Οβίδιος γράφει για τον Βορέα που έχει απαγάγει την Ωρείθυια: «δεν καμπύλωσε την πορεία του στον αέρα, μέχρι που έφθασε στο βορρά, στις γαίες και την πόλη των Κικόνων».
Ο Ορφέας, ο Θρακιώτης ποιητής και μουσικός λύρας, που αναζήτησε την αγαπημένη του Ευρυδίκη στον κάτω κόσμο, λέγεται πως ξεσκίστηκε σε κομμάτια από Κικόνιες γυναίκες έπειτα από την απόρριψη των συμβουλών που του έδωσαν. Κάτι που οδήγησε στην μετενσάρκωσή του σε κύκνο.
Ο Στράβων, τέλος, αναφέρει τις Κικονικές πόλεις Ξάνθεια, Μαρώνεια και Ίσμαρο ή Ισμάρα, κοντά στην Ισμάριδα λίμνη.
Παραπομπές
Κικονες Κατηγορία:Αρχαία Θράκη Κικονες Κικονες
Γεγονότα Μαρτίου 2020
Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Μάρτιο του 2020, συνοδευόμενα από τις πηγές μέσω των οποίων μεταδόθηκαν.
9 Μαρτίου
Ο Αμπντάλα Αμπντάλα αυτοανακηρύσσεται επίσης πρόεδρος της χώρας. (AFP μέσω Geo News)
12 Μαρτίου
The Tonight Show Starring Jimmy Fallon, The Late Show with Stephen Colbert και Late Night with Seth Meyers. (Playbill) (The New York Times)
16 Μαρτίου
(BBC)
31 Μαρτίου
(BBC)
03
63 (αριθμός)
Το 63 (εξήντα τρία) είναι ο φυσικός αριθμός που βρίσκεται μετά από το 62 και πριν από το 64. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 63 συμβολίζεται ως LXIII στο ρωμαϊκό σύστημα αρίθμησης και ως ΞΓ΄ ή ξγ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Ντάνιελ Σμιντ
Ο Ντάνιελ Σμιντ (26 Δεκεμβρίου 1941- 5 Αυγούστου 2006) ήταν Ελβετός σκηνοθέτης του λυρικού θεάτρου και ηθοποιός. Μεγάλωσε στο αριστοκρατικό περιβάλλον του περίφημου ξενοδοχείου «Schweizerhof», που ανήκε στην οικογένεια Σμιντ για πολλές γενιές. Η πρώτη του σκηνοθετική δουλειά ήταν το 1970 στην τηλεόραση, και το 1971 δημιούργησε την πρώτη του ταινία μεγάλου μήκους, το πειραματικό «Απόψε ή Ποτέ».
Το 1999 τιμήθηκε με το Μεγάλο Βραβείο του Κινηματογραφικού Φεστιβάλ του Λοκάρνο για τη συνολική του προσφορά στο χώρο της έβδομης τέχνης.
Παραπομπές
Κατηγορία:Ελβετοί σκηνοθέτες Κατηγορία:Ελβετοί ηθοποιοί
Πάταρα (Λυκία)
Τα Πάταρα (Λυκικά: 𐊓𐊗𐊗𐊀𐊕𐊀, Pttara, Ελληνικά: Πάταρα) ή Πάτερα ή Πάτρατα ήταν αρχαιότατη πόλη και λιμένας της Λυκίας, χτισμένη μεταξύ των εκβολών του ποταμού Ξάνθου και του όρμου Αντιφέλλου. Tο λιμάνι των Πατάρων αποτελούσε το επίνειο της πόλης του Ξάνθου, η οποία βρισκόταν στο εσωτερικό της Λυκίας. Σήμερα η θάλασσα απέχει 700 μέτρα από τα ερείπια της αρχαίας πόλης λόγω των προσχώσεων, που έχουν συμβεί με το πέρασμα του χρόνου.
Ιστορία
Σύμφωνα με την ελληνική μυθολογία ιδρύθηκε από τον Ικάδιο.
Ο Στράβων αναφέρει ότι πήρε το όνομά της από τον Πάταρο, γιο του Απόλλωνα και της Λυκίας, κόρης του Ξάνθου. Κατά τον Εκαταίο εποικίστηκε από Κρήτες Δωριείς. Στην πόλη λατρευόταν ο Απόλλων ο Παταρεύς, και υπήρχε σπουδαίο μαντείο, ισάξιο αυτού των Δελφών, ήταν "μεγάλη πόλις, λιμένα έχουσα και ιερό Απόλλωνος, κτίσμα Πατάρου. Πτολεμαίος δε ο Φιλάδελφος επισκευάσας, "Αρσινόην" εκάλεσε "την εν Λυκία", επεκράτησε δε το εξ αρχής όνομα". Παρά την υπόδειξη αυτή του Εκαταίου (δια του Στράβωνα) περί της καταγωγής του ονόματος, τούτο αποδίδεται και σε άλλες αιτίες. Τόσο ο Πάταρος όσο και ο Ξάνθος ήταν παιδιά του Λαπαιώνα, που απέκτησαν μεγάλη περιουσία από πειρατείες και στη συνέχεια αποσύρθηκαν στη περιοχή αυτή. Από μεν τον πρεσβύτερο τον Ξάνθο πήρε το όνομα ο παρακείμενος ποταμός, από δε τον Πάταρο η πόλη που αναπτύχθηκε.
Τα Πάταρα ήταν μια από τις 6 μεγαλύτερες πόλεις της Λυκίας, οι οποίες εξέλεγαν αντιπροσώπους, μαζί με άλλες 17 πόλεις, για το Συνέδριο της Διοικήσεως του ομοσπονδιακού Λυκιακού διοικητικού συστήματος, του οποίου ο ανώτατος άρχων ήταν ο Λυκιάρχης. Το σύστημα αυτό καταργήθηκε το 43 μ.Χ. από τον Ρωμαίο αυτοκράτορα Κλαύδιο.
Τα Πάταρα καθώς και ολόκληρη την περιοχή της Λυκίας είχαν καταλάβει οι Πέρσες από τους οποίους και περιήλθε στον Μέγα Αλέξανδρο όπου και διόρισε διοικητή τον σπουδαίο ναύαρχό του Νέαρχο. Μετά τον θάνατο του Αλέξανδρου τα Πάταρα περιήλθαν στον Αντίγονο και τον γιό του Δημήτριο, στη συνέχεια στους Πτολεμαίους εκ των οποίων ο Πτολεμαίος Β' ο Φιλάδελφος την ονόμασε Αρσινόη, προς τιμή της συζύγου του. Το 196 π.Χ. την κατέλαβε ο Φίλιππος Ε' της Μακεδονίας και επί Πομπηίου περιήλθε ουσιαστικά μαζί με όλη τη περιοχή στους Ρωμαίους, που όμως διατήρησαν την αυτοδιοίκησή τους μέχρι το 43 μ.Χ. Το 155 η πόλη, που βρισκόταν τότε στη μεγαλύτερη ακμή της υπέστη μεγάλη καταστροφή από σεισμό.
Η πόλη παρέμεινε σημαντική ως ένα βαθμό κατά τη διάρκεια της Βυζαντινής Αυτοκρατορίας ως σημείο αναφοράς για το εμπόριο και τους προσκυνητές. Μετά την απόκτηση του Σελτζουκικού Σουλτανάτου του Ρούμ το 1211 μ.Χ., η πόλη παράκμασε και φαίνεται ότι είχε ερημωθεί μέχρι το 1340 μ.Χ.
Εκκλησιαστική ιστορία
Στο λιμάνι των Πατάρων προσορμίσθηκε ο Απόστολος Παύλος στην τρίτη περιοδεία του, προερχόμενος από τη Ρόδο, μαζί με τον Ευαγγελιστή Λουκά και με άλλους συνταξιδιώτες του.
Τα Πάταρα υπήρξαν ο τόπος γέννησης του Αγίου Νικολάου, επισκόπου Μύρων της Λυκίας και το 537 μ.Χ. υπήρξαν ο τόπος εξορίας του πάπα Σιλβερίου (536-537). μικρογραφία|Βουλευτήριο στα Πάταρα Παράκμασε μετά την εποχή του Ιουστινιανού.
Αρχαιολογικός χώρος
μικρογραφία|Κεντρική οδός, Πάταρα Στη περιοχή των Πατάρων βρίσκονται ερείπια πολλών αρχαίων μνημείων όπως η πύλη του Μεττίου Μοδέστου, ρωμαϊκά λουτρά, ναός, θέρμες του Βεσπασιανού, θέατρο, ακρόπολη, αποθήκες σιτηρών της εποχής του Αδριανού, κ.α. Νότια της πύλης του Μεττίου Μοδέστου υπάρχουν τα ερείπια μιας τρίκλιτης παλαιοχριστιανικής βασιλικής και ενός βαπτιστηρίου, που ανεγέρθηκαν στα τέλη του 5ου αιώνα.
Το θέατρο ξαναχτίστηκε υπό τον Αντωνίνο Πίο το 147 μ.Χ. μετά από σεισμό· η διάμετρός του είναι 265 πόδια και χωρούσε περίπου 6000 θεατές. Υπάρχουν δύο διαζώματα στο θέατρο. Tο κάτω διάζωμα διαιρείται από 9 κλίμακες σε 8 κερκίδες. Υπάρχουν συνολικά 16 σειρές εδωλίων για αυτό το διάζωμα τρεις εκ των οποίων έχουν καλυφθεί με άμμο. Το άνω διάζωμα διαιρείται σε 16 κερκίδες και περιλαμβάνει 14 σειρές εδωλίων. Τη σκηνή του θεάτρου είχε ορθογώνιο σχήμα και είχε τρεις ορόφους: ο πρώτος (υποσκήνιο) ήταν δωρικού ρυθμού και βρίσκεται ακόμη στη θέση του. Η σκηνή διέθετε πεντάθυρη πρόσοψη την οποία κοσμούσαν επιστύλια και γείσα. Η κεντρική θύρα ήταν η μεγαλύτερη, ενώ το μέγεθος των υπολοίπων θυρών μειωνόταν σταδιακά τόσο σε ύψος όσο και σε πλάτος όσο αυτές απομακρύνονταν από την κεντρική θύρα. Στους πλευρικούς τοίχους της σκηνής υπήρχαν άλλες δύο θύρες, μία σε κάθε πλευρά. Από τα παρασκήνια διασώζονται δύο τοίχοι.
Το Βουλευτήριο ή Πρυτανείο είναι καλοδιατηρημένο και έχει αναστηλωθεί περαιτέρω. Ήταν η αίθουσα συνελεύσεων της πρωτεύουσας της Λυκίας και έβλεπε το θέατρο την Αγορά στην Ανατολή. Κατασκευάστηκε στις αρχές του 1ου αιώνα π.Χ. και χωρούσε περίπου 1400 άτομα. Στο κέντρο του κοίλου βρίσκεται ένα tribunalia, θέσεις που προορίζονται για κυβερνήτες. Οι πρώτες μετατροπές, όταν το κοίλο διευρύνθηκε και το ημικυκλικό τείχος στα δυτικά συνδέθηκε με το βόρειο και το νότιο τείχος, συνδέονται με την προσάρτηση της Λυκίας ως ρωμαϊκής επαρχίας, πιθανότατα υπό τον Κλαύδιο (43-51 μ.Χ.) ή Νέρωνα (51-69). Μετά από μεγάλο σεισμό το 142/143 μ.Χ. προστέθηκε μια στοά εξωτερικά και μία σκηνή στο εσωτερικό, καθώς επρόκειτο να χρησιμοποιηθεί και ως αίθουσα συναυλιών (Ωδείο). Τον 5ο αι. μ.Χ. ενσωματώθηκε στο νέο οχυρωματικό τείχος ως προμαχώνας.
Ο κεντρικός δρόμος συνέδεε το εσωτερικό λιμάνι με την Αγορά και είναι ένας από τους πιο φαρδιούς και καλύτερα διατηρημένους δρόμους της Λυκίας. Και οι δύο πλευρές του δρόμου είναι υπενδεδυμένες με κιονοστοιχίες ιωνικού ρυθμού, με κίονες από γρανίτη στα ανατολικά και μαρμάρινες κολόνες στα δυτικά. μικρογραφία|Αρχαίο θέατρο, Πάταρα Η καλοδιατηρημένη Αψίδα του Μοδέστου είναι η βόρεια πύλη της πόλης και μια υπέροχη τριπλή θολωτή αψίδα θριάμβου, που χτίστηκε από τους πολίτες των Πατάρων περίπου το 100 μ.Χ. προς τιμή του Κυβερνήτη της Λυκίας Mettias Medustus.
Αρκετά λουτρά είναι γνωστά: τα λουτρά του λιμανιού, τα λουτρά του Βεσπασιανού (ή Νέρωνα), τα κεντρικά λουτρά, τα μικρά λουτρά και τα βυζαντινά λουτρά.
Ο φάρος βρισκόταν στην είσοδο του μεγάλου ναυτικού και εμπορικού λιμανιού της Λυκίας, που είχε ένα εξωτερικό και ένα εσωτερικό λιμάνι. Χτίστηκε το 60 μ.Χ. επί Νέρωνα, σύμφωνα με μία επιγραφή, και είναι από τα παλαιότερα σωζόμενα. Έχει μια μοναδική δομή, που υψώνεται 26 μέτρα σε μια υπέροχη τετράγωνη βάση 3 επιπέδων. μικρογραφία|Λουτρά του Λιμανιού στα Πάταρα Ο σιτοβολώνας του Αδριανού, που ονομάστηκε έτσι επειδή χτίστηκε κατά την επίσκεψή του το 131 μ.Χ., βρίσκεται στην πλευρά του αρχαίου λιμανιού για αποθήκευση δημητριακών και άλλων αγαθών, που θα αποστέλλονταν στη Ρώμη. Είναι 75m x 25m και χωρίστηκε σε 8 τμήματα.
Το υδραγωγείο κατασκευάστηκε επί Κλαύδιου και ανακαινίστηκε επί Βεσπασιανού μετά από σεισμό. Το μήκος του ήταν 22,5 χλμ. και περιλάμβανε πέντε γέφυρες καθώς και έναν σπάνιο ανεστραμμένο σιφόνι ή αγωγό υπό πίεση, που είναι ακόμη σε μεγάλο βαθμό άθικτος. Το σιφόνι απέφευγε την κατασκευή ψηλών ακριβών τόξων σε μια κοιλάδα, για να υποστηρίξει ένα ανοιχτό κανάλι, αλλά αντίθετα είχε το πρόβλημα να συγκρατήσει την πίεση του νερού στο σιφόνι σε μια εποχή, που οι σωληνώσεις μεγάλης διαμέτρου ήταν δύσκολο να κατασκευαστούν και να σφραγιστούν. Οι σωλήνες ήταν λαξευμένοι από μαρμάρινους ογκόλιθους με εσωτερική διάμετρο 0,28 m, ο καθένας με βάρος έως και 900 kg, τοποθετημένοι πάνω σε έναν τοίχο μήκους 200 m και ύψους 10 m σε μια κοιλάδα βάθους 18 m.
Η τοποθεσία του μαντείου και ο ναός του Απόλλωνα δεν έχουν βρεθεί.
Το λιμάνι είναι ακόμα εμφανές, αλλά είναι ένας βάλτος, πνιγμένος από άμμο και θάμνους.
Νοτουνέρ Γκάαν
Το Νοτουνέρ Γκάαν (নতুনের গান, Το Τραγούδι της Νεολαίας), περισσότερο γνωστό (από την πρώτη γραμμή), ως Τσολ Τσολ Τσολ είναι το εθνικό εμβατήριο (রণ-সঙ্গীত) του Μπαγκλαντές, του οποίου οι στίχοι και μελωδία γράφτηκαν από τον εθνικό ποιητή Καζί Ναζρούλ Ισλάμ το 1928. Πρωτοδημοσιεύτηκε στην εφημερίδα Σίχα (শিখা Φλόγα) με τον τίτλο Νοτουνέρ Γκάαν (নতুনের গান Το Τραγούδι της Νεολαίας) και συμπεριλήφθηκε στο βιβλίο Σόντχα του Ναζρούλ (সন্ধ্যা Το Βράδυ). Η κυβέρνηση του Μπαγκλαντές ενέκρινε αυτό το τραγούδι ως εθνικό εμβατήριο του Μπαγκλαντές στις 13 Ιανουαρίου του 1972 στην πρώτη της συνεδρίασης μετά την ανεξαρτησία της χώρας. Οι πρώτες γραμμές από το τραγούδι παίζονται στις περισσότερες στρατιωτικές τελετές ή λειτουργίες. Η Daily Star το έχει αναφέρει ως το εθνικό στρατιωτικό τραγούδι.
Ιστορία
Την πρώτη εβδομάδα τουΦεβρουαρίου 1928, ο Ναζρούλ ήρθε στη Ντάκα για να παρακολουθήσει τη δεύτερη ετήσια διάσκεψη της Μουσουλμανικής Λογοτεχνικής Εταιρείας. Έγραψε αυτό το τραγούδι στο σπίτι του Σιέντ Αμπούλ Χοσσάιν στη Ντάκα.
Στίχοι
Εδώ είναι το υπόλοιπο των αρχικών στίχων από τους οποίους προήλθε το εθνικό εμβατήριο του Μπανγκλαντές (συνεχίζοντας στο τελευταίο τμήμα):
Σοσιαλιστικός φεμινισμός
μικρογραφία|Η Κλάρα Ζέτκιν (αριστερά) και η Ρόζα Λούξεμπουργκ, πηγαίνοντας στο Συνέδριο του Γερμανικού Σοσιαλιστικού Δημοκρατικού Κόμματος, το 1910 Ο Σοσιαλιστικός φεμινισμός είναι κλάδος του φεμινισμού που εστιάζει και στην δημόσια και την ιδιωτική σφαίρα της ζωής μιας γυναίκας και υποστηρίζει πως η απελευθέρωση μπορεί να επιτευχθεί μόνο μέσα από την δουλειά για τον τερματισμό των οικονομικών και πολιτιστικών πηγών της καταπίεσης της γυναίκας. Ο σοσιαλιστικός φεμινισμός είναι μια δυϊστική θεωρία που διευρύνει το επιχείρημα του Μαρξιστικού φεμινισμού για τον ρόλο του καπιταλισμού στην καταπίεση των γυναικών και την θεωρία του ριζοσπαστικού φεμινισμού για τον ρόλο του φύλου και της πατριαρχίας.
Την ίδια στιγμή, οι συντελεστές της φιλοσοφίας αυτής έχουν, ως ένα βαθμό, κριτικάρει τον παραδοσιακό Μαρξισμό για την αποτυχία του να εντοπίσει μια έμφυτη σύνδεση μεταξύ της πατριαρχίας και της ταξικότητας.
Εξωτερικοί σύνδεσμοι
Κατηγορία:Φεμινισμός δευτέρου κύματος Φεμινισμός
NGC 6210
thumb|right|255px|Το NGC 6210 από το αρχείο του Διαστημικού Τηλεσκοπίου Χαμπλ Το NGC 6210 είναι πλανητικό νεφέλωμα στον αστερισμό Ηρακλή. Έχει φαινόμενες (γωνιακές) διαστάσεις 0,5΄ × 0,47΄ και φαινόμενο μέγεθος 8,8. Η απόστασή του από την Γη υπολογίζεται στα 6.500 έτη φωτός. Το ανακάλυψε ο Γερμανός αστρονόμος Φρίντριχ Γκέοργκ Βίλχελμ φον Στρούβε (Friedrich Georg Wilhelm Struve) το 1825.
Το νεφέλωμα χαρακτηρίζεται από το ιδιαίτερο σχήμα του, το οποίο οφείλεται στα κελύφη αερίου που απέβαλλε ο θνήσκων αστέρας, ο οποίος είχε μάζα μικρότερη από αυτή του Ήλιου, κατά το τέλος της ζωής του. Η θερμοκρασία της επιφάνειας του αστέρα υπολογίζεται σε 58.000 Κέλβιν, κοντά στο όριο στο οποίο το ήλιο γίνεται διπλά ιονισμένο. Ο αστέρας στο κέντρο του νεφελώματος περιβάλλεται από μία φυσαλίδα υλικού στην οποία διακρίνονται νηματιώδεις δομές, ενώ γύρω τις υπάρχει ένα ασύμμετρος σχηματισμός αερίου, με κενά, νημάτια και στήλες. Ένα ιδιαίτερο χαρακτηριστικό του νεφελώματος είναι οι δύο ομάδες διπολικών ροών ή πιδάκων και οι οποίες δίνουν στο νεφέλωμα το σχήμα χελώνας.
Εξωτερικοί σύνδεσμοι
Κατηγορία:Πλανητικά νεφελώματα Κατηγορία:Ηρακλής (αστερισμός) 6210
Μιχάλης Καψής
Ο Μιχάλης Καψής (Πειραιάς, 18 Οκτωβρίου 1973) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού. Είναι γιος του Άνθιμου Καψή, πρώην παίκτη και αρχηγού των Παναθηναϊκού και εθνικής Ελλάδας.
Σε συλλογικό επίπεδο
Ξεκίνησε την καριέρα του από τον Άρη Νίκαιας, κατόπιν αγωνίστηκε για την Ένωση Άρη - Νεάπολης (συγχώνευση του προηγούμενου συλλόγου με τον Α.Ο. Νεάπολη Πειραιά), την Αναγέννηση Άρτας και εν συνεχεία στον Εθνικό Πειραιώς. Το 1998 αποκτήθηκε από την ΑΕΚ και την περίοδο 2002-03 εντυπωσίασε με τις εμφανίσεις του στο Champions League, όπου η ΑΕΚ αποκλείστηκε μετά από έξι αγώνες χωρίς να γνωρίσει την ήττα.
Το 2004 μετακόμισε στη Γαλλία και την Μπορντό, όπου συνέχισε τις σταθερά καλές εμφανίσεις του. Το 2005 επέστρεψε στην Ελλάδα, για λογαριασμό του Ολυμπιακού.
Στον Ολυμπιακό δεν κατάφερε να καθιερωθεί λόγω των συχνών τραυματισμών που τον ταλαιπωρούσαν, αλλά και της αδυναμίας του να ταιριάξει με τη νοοτροπία του συλλόγου. Τον Ιανουάριο του 2007 αποκτήθηκε από τον ΑΠΟΕΛ, όπου και αγωνίστηκε μέχρι το τέλος της περιόδου 2007-08.
Το καλοκαίρι του 2008 συμφώνησε να συνεχίσει την καριέρα του με την ομάδα του Λεβαδειακού, όπου και παρέμεινε μέχρι το 2010.
Στις εθνικές ομάδες
Μαζί με τον Τραϊανό Δέλλα δημιούργησαν ένα απροσπέλαστο αμυντικό δίδυμο με αποτέλεσμα η Ελλάδα να μη δεχθεί τέρμα μετά τη φάση των ομίλων και έως το τέλος της διοργάνωσης, απέναντι μάλιστα σε μερικούς από τους καλύτερους επιθετικούς της εποχής εκείνης στην Ευρώπη, όπως οι Τιερί Ανρί, Μίλαν Μπάρος και Κριστιάνο Ρονάλντο.
Το 2005 συμμετείχε στο κύπελλο Συνομοσπονδιών, που διεξήχθη στα γήπεδα της Γερμανίας.
Συνολικά με τη φανέλα της Ελλάδας αγωνίστηκε 36 φορές και πέτυχε 1 τέρμα.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Λεβαδειακού Κατηγορία:Αμυντικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Αναγέννησης Άρτας Κατηγορία:Ποδοσφαιριστές Α΄ κατηγορίας Κύπρου Κατηγορία:Έλληνες ποδοσφαιριστές στο εξωτερικό Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Συνάξεις του Θεού
Οι Συνάξεις ή Συναθροίσεις του Θεού (αγγλ.: Assemblies of God), είναι το μεγαλύτερο Πεντηκοστιανικό Χριστιανικό δόγμα παγκοσμίως. Αριθμούν 357,760 εκκλησίες σε πάνω από 212 χώρες, με 66,383,778 μέλη. Είναι το τέταρτο μεγαλύτερο Χριστιανικό δόγμα παγκοσμίως, μετά την Καθολική την Ορθόδοξη και Αγγλικανική Εκκλησία. Οι Συνάξεις προτιμούν να εμφανίζονται ως αδελφότητα εκκλησιών, παρά ως ένα δόγμα.
Όντας ένας ευαγγελιστικός και ιεραποστολικός συνεταιρισμός εκκλησιών, οι Συνάξεις του Θεού ιδρύθηκαν το 1914 στο Χοτ Σπρινγκς του Αρκάνσας, από μια ομάδα ανεξάρτητων εργατών του Ευαγγελίου. Αν και οι μορφές λατρείας ποικίλλουν, τα άρθρα της πίστης περιλαμβάνουν τη σωτηρία μέσω της μετάνοιας και της πίστης προς τον Ιησού Χριστό, το βάπτισμα στο Άγιο Πνεύμα που συνοδεύεται με ομιλία σε ξένες γλώσσες, τη Θεία θεραπεία, και την «Αρπαγή της Εκκλησίας». Κάθε τοπική εκκλησία είναι κυρίαρχη στη διαχείριση των τοπικών υποθέσεων. Τα περιφερειακά θέματα αντιμετωπίζονται από τις συνόδους περιοχής, και μια γενική σύνοδος γίνεται κάθε δύο χρόνια. Ένα εκτελεστικό δεκαπενταμελές πρεσβυτέριο διατηρεί τα γραφεία στο Σπρίνγκφιλντ του Μιζούρι, όπου βρίσκεται και το διεθνές κέντρο των Συνάξεων του Θεού.
Εξωτερικοί σύνδεσμοι
Συναξεις του Θεου Συναξεις του Θεου
Α.Σ. Διαγόρας Δρυοπιδέων Αιγάλεω
Ο Αθλητικός Σύλλογος Διαγόρας Δρυοπιδέων είναι αθλητικό σωματείο που εδρεύει στο Αιγάλεω και ιδρύθηκε το 1967 (όταν συγχωνεύθηκαν αναγκαστικά από το τότε καθεστώς ο Π.Ο. Αγίου Σάββα και ο Κρόνος Αιγάλεω) από Θερμιώτες, κατοίκους δηλαδή της πόλης οι οποίοι κατάγονταν από το νησί της Κύθνου (αρχαϊκά Δρυοπίς ή Θερμιά). Διαθέτει διάφορα τμήματα, με πιο γνωστά το ποδοσφαιρικό και -εσχάτως- το καλαθοσφαιρικό. Πρόεδρος της ομάδας είναι ο Γιαννούλης Καλλίλας.
Τμήμα ποδοσφαίρου ανδρών
Μεγαλύτερη επιτυχία του ποδοσφαιρικού τμήματος του συλλόγου ήταν η κατάκτηση του τίτλου στο πρωτάθλημα της Α' Κατηγορίας Ε.Π.Σ. Αθηνών το 1979 και η εν συνεχεία συμμετοχή του στο Εθνικό Ερασιτεχνικό Πρωτάθλημα την περίοδο 1979-80. Έχοντας προπονητή αρχικά τον παλαίμαχο άσσο του Αιγάλεω και του Φωστήρα Σταύρο Μακρή και στη συνέχεια το Φώτη Γιαννίτσα, κατετάγη 15ος στον Α' Όμιλο, σημειώνοντας 7 νίκες, 7 ισοπαλίες και 24 ήττες, με τέρματα 31-56 και υποβιβάστηκε, επιστρέφοντας στις τοπικές διοργανώσεις. Το ποδοσφαιρικό τμήμα κατά την περίοδο 2018-19 έλαβε μέρος στην Γ΄ κατηγορία της ΕΠΣΑ.
Τμήμα καλαθοσφαίρισης ανδρών
Το Τμήμα καλαθοσφαίρισης ανδρών είναι το πιο επιτυχημένο του συλλόγου. Αφού κατέκτησε τέσσερις ανόδους τα τελευταία πέντε χρόνια (ξεκινώντας την περίοδο 2011-12 από την τρίτη κατηγορία της ΕΣΚΑ), την περίοδο 2013-14 με προπονητή το Γιάννη Παύλο αναδείχθηκε πρωταθλητής στην Α΄κατηγορία και το 2014-15 συμμετείχε στο πρωτάθλημα της Γ' Εθνικής, στον ίδιο μάλιστα όμιλο με το αντίστοιχο τμήμα του Αιγάλεω Α.Ο. . Ωστόσο, μετά από την ήττα της ομάδας στο Κορωπί για την 9η αγωνιστική (2ος Όμιλος Γ΄ Εθνικής), οι δυο πλευρές προχώρησαν στη λύση της συνεργασίας, ύστερα από 3,5 έτη. Την περίοδο 2016-17 ο Διαγόρας έφτασε έως τον Τελικό του Κυπέλλου ΕΣΚΑ το οποίο και κατέκτησε, επικρατώντας του Α.Ο. Κορωπίου στο κλειστό γήπεδο του Πανελλήνιου, με σκορ 65-63 Την ίδια χρονιά το τμήμα κατέκτησε την 1η θέση στο 2ο όμιλο του πρωταθλήματος της Γ΄ Εθνικής και πήρε την άνοδο για τη Β΄ Εθνική κατηγορία, στην οποία πήρε την δεύτερη θέση στον Α΄ όμιλο και ανέβηκε στην Α2 κατηγορία ανδρών. Τη σεζόν 2019-20 έκανε μια ονειρική πορεία στο κύπελλο φτάνοντας στα ημιτελικά της διοργάνωσης. Την ίδια σεζόν προβιβάστηκε στην Basket League, ωστόσο δήλωσε αδυναμία συμμετοχής, παρέδωσε το ΑΦΜ του στον Ιωνικό Νικαίας και διαλύθηκε, ενώ οι περισσότεροι αθλητές του και ο προπονητής Αλέξανδρος Ζαβός προσχώρησαν στο τμήμα μπάσκετ ανδρών του Αιγάλεω Α.Ο., στο οποίο ο Γιαννούλης Καλλίλας ανέλαβε επικεφαλής.
Παραπομπές
Κατηγορία:Α.Σ. Διαγόρας Δρυοπιδέων Αιγάλεω Κατηγορία:Αθλητικοί σύλλογοι Αθήνας Κατηγορία:Αιγάλεω Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Κύθνος Κατηγορία:Ιδρύσεις αθλητικών συλλόγων το 1967 Κατηγορία:Ιδρύσεις ομάδων καλαθοσφαίρισης σε άγνωστο έτος
Γενικές εκλογές Ισημερινού 2021
Στις 7 Φεβρουαρίου 2021 διεξήχθησαν γενικές εκλογές στον Ισημερινό. Οι πάνω από 13 εκατομμύρια ψηφοφόροι της χώρας κλήθηκαν στις κάλπες για να εκλέξουν τον Πρόεδρο της Δημοκρατίας, τον Αντιπρόεδρο και τα 137 μέλη του Κοινοβουλίου του Ισημερινού. Επίσης, για να εκλεγούν τα μέλη των 24 νομαρχιακών συμβουλίων και τα μέλη του Κοινοβουλίου των Άνδεων, του διοικητικού σώματος της Εμπορικής Κοινότητας των Άνδεων, η οποία περιλαμβάνει τις Νοτιοαμερικανικές χώρες: Ισημερινός, Βολιβία, Κολομβία, Περού και Βενεζουέλα.
Στην προεδρική εκλογή συμμετείχαν 16 υποψήφιοι, ενώ ο απερχόμενος Πρόεδρος Λενίν Μορένο δεν διεκδίκησε την επανεκλογή του. Ο αριθμός των υποψηφίων ήταν ο μεγαλύτερος στην ιστορία του Ισημερινού ως τώρα. Στον δεύτερο γύρο των εκλογών, στις 11 Απριλίου, ο Γκιλέρμο Λάσο κέρδισε τον Αντρές Αραούζ με 52,42% έναντι 47,58%.
Προεδρική εκλογή
Σύμφωνα με το Σύνταγμα του ισημερινού ο Πρόεδρος είναι ο αρχηγός του κράτους και της κυβέρνησης και ασκεί την εκτελεστική εξουσία. Η εκλογή του Προέδρου γίνεται δημοκρατικά και άμεσα, για τετραετή θητεία, με πλειοψηφικό σύστημα δύο γύρων. Το ζεύγος υποψηφίων (Πρόεδρος-Αντιπρόεδρος) που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσονται νικητές. Αν από τον πρώτο γύρο δεν αναδειχθεί κανένας νικητής, τότε διεξάγεται δεύτερος γύρος στον οποίο οι εκλογείς καλούνται να διαλέξουν το ένα από τα δύο επικρατέστερα ζεύγη υποψηφίων του πρώτου. Δεν χρειάζεται να διεξαχθεί δεύτερος γύρος αν το ζεύγος υποψηφίων που πλειοψήφησε στον πρώτο γύρο έχει συγκεντρώσει πάνω από 40% των ψήφων και προηγείται κατά πάνω από 10% από το ζεύγος υποψηφίων που ήρθε δεύτερο.
Βουλευτικές εκλογές
Η προσέλευση στην ψηφοφορία είναι υποχρεωτική για τους πολίτες του Ισημερινού ηλικίας 18-65 ετών, και προαιρετική για τους αγράμματους και για όσους έχουν ηλικία 16-18 ετών ή μεγαλύτερη των 65 ετών.
Υποψήφιοι
Στις εκλογές συμμετέχουν 16 ζεύγη υποψηφίων. Η Χιμένα Πένα είναι η μοναδική γυναίκα υποψήφια. Ο συντηρητικός Γκιλέρμο Λάσο συμμετέχει για τρίτη φορά σε προεδρική εκλογή, ο Λούσιο Γκουτιέρεζ για τέταρτη.
Προεδρική εκλογή
μικρογραφία|400x400px|Τα ποσοστά ψήφων που έλαβαν οι υποψήφιοι ανά περιφέρεια στον 1ο γύρο.|καθόλου μικρογραφία|350x350px|Αποτελέσματα των εκλογών: έδρες ανά περιφέρεια
Μετά τις εκλογές
Στις 12 Φεβρουαρίου 2021, μετά την ανακοίνωση των αποτελεσμάτων, οι οπαδοί του Γιακού Περέζ συγκεντρώθηκαν έξω από τα γραφεία του Εθνικού Εκλογικού Συμβουλίου στο Κίτο και ζήτησαν να γίνει νέα καταμέτρηση των ψήφων επειδή ακούστηκαν υποψίες για «νοθεία» στις εκλογές. Το αίτημά τους για καταμέτρηση εκ νέου στις 17 από τις 24 περιφέρειες αρχικά έγινε δεκτό και αναμενόταν η επιβεβαίωση για τα αποτελέσματα. Στις 14 Φεβρουαρίου τα Ηνωμένα Έθνη ζήτησαν «διαφάνεια και ταχύτητα» στην καταμέτρηση. Στις 17 Φεβρουαρίου το πενταμελές Εθνικό Εκλογικό Συμβούλιο ανακοίνωσε ότι δεν θα γίνει νέα καταμέτρηση ψήφων.
Παραπομπές
Κατηγορία:Εκλογές στον Ισημερινό Ισημε
Ικαρία
Η Ικαρία, αναφερόμενη και ως Ικαριά ή Νικαριά (κατά την αρχαιότητα, Δολίχη) είναι Ελληνικό νησί του ανατολικού Αιγαίου που ανήκει στην ομώνυμη περιφερειακή ενότητα. Το νησί υπάγεται στην Περιφέρεια Βορείου Αιγαίου και ανήκει στο νομό Σάμου. Πρωτεύουσα και κύριο λιμάνι του είναι ο Άγιος Κήρυκος στη νοτιοανατολική ακτή της νήσου, ενώ ο δεύτερος πιο σημαντικός οικισμός και λιμένας είναι ο Εύδηλος στη βόρεια ακτή. Πήρε το όνομα του από τον γιο του Δαιδάλου, Ίκαρο, ο οποίος σύμφωνα με τον μύθο ξεβράστηκε στις ακτές αυτού του νησιού.
Γεωγραφική Θέση και Μορφολογία
Η Ικαρία είναι ένα από τα μεγαλύτερα νησιά του ανατολικού Αιγαίου, με 255 τετραγωνικά χιλιόμετρα σε έκταση και με 160 χιλιόμετρα ακτογραμμή. Ο πληθυσμός της ανέρχεται σε 8.423 κατοίκους, σύμφωνα με την απογραφή του 2011 (στην απογραφή του 2001 ο πληθυσμός ανέρχονταν σε 8.312 κατοίκους). Η Ικαρία μαζί με τις γειτονικές νησίδες Φούρνοι αποτελούν την Περιφερειακή Ενότητα Ικαρίας. Ο Δήμος Ικαρίας δημιουργήθηκε το 2011 με το Πρόγραμμα Καλλικράτης, από τη συνένωση των τριών προϋπαρχόντων δήμων του νησιού, των δήμων Αγίου Κηρύκου, Ραχών και Ευδήλου. Πρωτεύουσα ορίστηκε ο Άγιος Κήρυκος Ικαρίας.